Põltsamaa (ibaia)

Põltsamaa () Estoniako Viru, Jõgeva, Järva eta Viljandi konderrietatik igarotzen den ibaia da.

 Deskribapena 
Põltsamaa Estoniako hirugarren ibairik luzeena da. Põltsamaa udalerria eta hiriaren erdigunea zeharkatzen ditu, Põltsamaa gazteluaren ipar-ekialdetik. Pedja ibaiaren ibaiadarra da.

Põltsamaa ibaiak Pandivere muinoen hego-mendebaldeko muturrean du iturburua, Tamsalutik ekialdera, Ärina-Kännukülan. Ibaiaren luzera 136 km-koa da, batez besteko emaria 12,3 m3/s-koa da.Bere arroak 1.297 km²-ko azalera du. Ibaiaren desnibela 72 metrokoa da, hau da, 0,53 m/km. 

Põltsamaa bi adarretan banatzen da Endla arroan: eskuineko adarrak (Vana-Vorsti edo Vanajõgi, Põltsamaa ibaiaren antzinako ibilgutzat hartzen dena eta ur-goraldietan bere isurpen-noranzkoa Preedi jõgi ibaira doana) Preedi jõgi ibaiarekin lotzen du, ezkerreko adarrak (Nava jõgi ibaia) Endla Sinijärv aintziraren ipar-mendebaldeko muturra zeharkatzen du eta Preedi jedi ibaiarekin ere bat egiten du Räkanal kanaletik.  Rutikveren presa bat dago eta baita arrainentzako urmaelak ere ibaiertzetan; Põltsamaan zentral elektriko bat dago ibaian, eta Kamarin, behealdean, presa bat eta beste zentral elektriko bat (200 kW-eko potentziakoa).  Bere eskuineko ibaiadar handienak Preedi jõgi (41 km), Päinurme jõgi (15 km), Ilmandu jõgi (13 km) eta Võling erreka (13 km) eta Soosaare erreka (13 km) dira; ezkerreko ibaiadar nagusia Nõmme jõgi ibaia da (14 km).

Põltsamaa ibaia lau konderriak igarotzen dituen Estoniako ibai bakarra da.

 Galeria 

 Erreferentziak 

Kategoria:Estoniako ibaiak

 Kanpo estekak